**লরেন্স নেভিল ব্র্যান্ড** (ইংরেজি: Lawrence Neville Brand; জন্ম: ১৩ আগস্ট ১৯২০ - ১৬ এপ্রিল ১৯৯২) ছিলেন একজন মার্কিন টেলিভিশন ও চলচ্চিত্র অভিনেতা। তিনি দ্বিতীয় বিশ্বযুদ্ধের একজন সম্মানিত মার্কিন কমব্যাট সৈনিক ছিলেন। তিনি চল্লিশের অধিক চলচ্চিত্রে অভিনয় করেন এবং *রায়ট ইন সেল ব্লক ইলেভেন* (১৯৫৪) চলচ্চিত্রে অভিনয় করে শ্রেষ্ঠ বিদেশি অভিনেতা বিভাগে বাফটা পুরস্কারের মনোনয়ন লাভ করেন। এছাড়া তার অভিনীত উল্লেখযোগ্য চলচ্চিত্রসমূহ হল *স্ট্যালাগ সেভেনটিন* (১৯৫৩) ও *দ্য বার্ডম্যান অব অ্যালকাট্রেজ* (১৯৬২)।

প্রারম্ভিক জীবন
---------------

ব্র্যান্ড ১৯২০ সালের ১৩ই আগস্ট আইওয়ার গ্রিসওয়ল্ডে জন্মগ্রহণ করেন। তার পিতা লিও টমাস ব্র্যান্ড (২৪ জুন ১৮৯২ - ১৮ এপ্রিল ১৯৮৫) এবং মাতা হেলেন লুইস ডেভিস (৪ আগস্ট ১৯৯০ - ২৩ অক্টোবর ১৯৯১)। তার পিতা ড্রেট্রয়েটে ইলেকট্রিশিয়ান ও ব্রিজ নির্মাণের লোহার শ্রমিক হিসেবে কাজ করতেন। তিনি তার পিতামাতার সপ্তম সন্তান। তার এক ভাই ব্রাইস ও দুই বোন বারবারা বাইর্ন ও লুইস টার্নগ্রেন। নেভিল ইলিনয়ের কিওয়ানিতে বেড়ে ওঠেন এবং সেখানেই একটি স্কুলে পড়াশোনা করেন। স্কুলে অধ্যয়ন শেষ হওয়ার পর পরিবারের ভরণপোষণের জন্য তিনি কিওয়ানিতে সোডা জার্ক, ওয়েটার ও জুতার দোকানের বিক্রয়কর্মী হিসেবে কাজ করতেন।

কর্মজীবন
--------

১৯৫০ সালে এডমন্ড ওব্রায়েনের সাথে *ডি.ও.এ.* ছবিতে তার হলিউডে অভিষেক হয়। তিনি *রায়ট ইন সেল ব্লক ইলেভেন* (১৯৫৪) চলচ্চিত্রে অভিনয় করে শ্রেষ্ঠ বিদেশি অভিনেতা বিভাগে বাফটা পুরস্কারের মনোনয়ন লাভ করেন।

তিনি তিনবার গ্যাংস্টার আল কাপোন চরিত্রে অভিনয় করেন। প্রথমটি, ১৯৫৯ সালে শিকাগোর পটভূমিতে নির্মিত *দ্য আনটাচেবলস* টিভি ধারাবাহিকে এবং অপর দুটি ১৯৬০-এর দশকে *দ্য জর্জ র‍্যাফ্‌ট স্টোরি* (১৯৬১) ও *দ্য স্কারফেস মব* (১৯৬২) চলচ্চিত্রে। তিনি এনবিসি চ্যানেলের *লারেডো* (১৯৬৫-৬৭) ধারাবাহিক টেক্সাসের রেঞ্জার রিজ বেনেট চরিত্রে অভিনয় করেন।

ব্যক্তিগত জীবন
--------------

নেভিল ১৯৫৭ সালে রে ব্র্যান্ডকে বিয়ে করেন। তাদের তিন কন্যা - ম্যারি রেমার, ক্যাটরিনা ব্র্যান্ড ও মিশেল বিউটেল। তিনি একজন অতৃপ্ত পাঠক ছিলেন। তার ৩০,০০০ বইয়ের সংগ্রহ ছিল, যার অনেকাংশ ১৯৭৮ সালে তার মালিবুর বাড়িতে অগ্নিকাণ্ডে নষ্ট হয়ে যায়।

মৃত্যু
------

ব্র্যান্ড এমফিসেমা রোগে ভোগে ১৯৯২ সালের ১৬ই এপ্রিল ক্যালিফোর্নিয়ার স্যাক্রেমেন্টোর সাটার জেনারেল হাসপাতালে মৃত্যুবরণ করেন। ব্যক্তিগত শেষকৃত্যের পর তার শবদেহ দাহ করা হয় এবং অবশিষ্টাংশ স্যাক্রেমেন্টোর ইস্ট লন মেমোরিয়াল পার্কে সমাহিত করা হয়।

তথ্যসূত্র
---------

1. ↑  Neville Brand a movie tough guy, The Globe and Mail, ২০ এপ্রিল ১৯৯২, পৃ. ৫।
2. 1 2 3  "Neville Brand; Tough-Guy Actor, Decorated War Hero"। *লস অ্যাঞ্জেলেস টাইমস* (ইংরেজি ভাষায়)। ১৮ এপ্রিল ১৯৯২। সংগ্রহের তারিখ ১৩ আগস্ট ২০১৮।
3. 1 2 3  ল্যামবার্ট, ব্রুস (১৯ এপ্রিল ১৯৯২)। "Neville Brand, 71, Craggy Actor Known for Many Roles as Villains"। *দ্য নিউ ইয়র্ক টাইমস* (ইংরেজি ভাষায়)। সংগ্রহের তারিখ ১৩ আগস্ট ২০১৮।
4. ↑  "Film in 1955 - BAFTA Awards"। বাফটা। সংগ্রহের তারিখ ১৩ আগস্ট ২০১৮।
5. ↑  ক্যারাডিন, জন (৯ ডিসেম্বর ১৯৭৮), Neville Brand Rescued in 2 Southland Blazes, লস অ্যাঞ্জেলেস টাইমস।

বহিঃসংযোগ
---------


উইকিমিডিয়া কমন্সে **নেভিল ব্র্যান্ড** সংক্রান্ত মিডিয়া রয়েছে।

* অলমুভিতে নেভিল ব্র্যান্ড উইকিউপাত্তে এটি সম্পাদনা করুন
* ইন্টারনেট মুভি ডেটাবেজে নেভিল ব্র্যান্ড উইকিউপাত্তে এটি সম্পাদনা করুন (ইংরেজি)
* টার্নার ক্লাসিক মুভিজ ডেটাবেজে নেভিল ব্র্যান্ড উইকিউপাত্তে এটি সম্পাদনা করুন (ইংরেজি)
* রটেন টম্যাটোসে নেভিল ব্র্যান্ড (ইংরেজি)

* ফাইন্ড এ গ্রেইভে নেভিল ব্র্যান্ড উইকিউপাত্তে এটি সম্পাদনা করুন (ইংরেজি)

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* জার্মানি
* মার্কিন যুক্তরাষ্ট্র

 |
| অন্যান্য | 
* সোশ্যাল নেটওয়ার্ক অ্যান্ড আর্কাইভাল কনটেক্সট
* সুডক (ফ্রান্স)
	+ ১

 |